හංවැල්ල, ඇඹුල්ගම, ජල්තර යන ප්‍රදේශවල ව්‍යාපාරිකයන් බියගන්වා ඔවුන්ගෙන් රුපියල් ලක්ෂ ගණන් කප්පම් ලබාගැනීමේ නිරත පාතාල සාමාජිකයකු වන ඌරුජුවාගේ ගෝලයන් 8 දෙනෙක් මිරිහාන විශේෂ අපරාධ මෙහෙයුම් ඒකකය විසින් පසුගිය 26 වැනිදා අත්අඩංගුවට ගත් බව පොලිසිය කියයි. මොවුන්ට රුපියල් ලක්ෂ 50ක කප්පම් මුදලක් ලබානොදීම ගැන උරණ වී වැලි ව්‍යාපාරිකයකුගේ නිවසට හා වැලිතොටුපොළේ මුරකරුගේ නිවසට ද වැලිතොටුපොළට පහර දී අලාභ හානි සිදුකිරීම සම්බන්ධයෙන් මෙම පිරිස අත්අඩංගුවට ගෙන තිබුණි. මෙම සැකකරුවන්ට නායකත්වය දුන් බව කියන ඌරුජුවා නමැත්තා පාතාල නායකයකුව සිටි සමයංගේ කීකරු ගෝලයකුව සිටියේය. ඔහු සමඟ එක්ව කප්පම් ගැනීම්, ඝාතන ඇතුළු විවිධ අපරාධවල නිරත වූ ඌරුජුවා සමයං කළුතර එතනමඩලදී අංගොඩ ලොක්කා හා මාතර මධුෂ්ගේ කල්ලි විසින් වෙඩි තබා ඝාතන කිරීමෙන් පසු සමයංගේ රාජධානියේ කිරුළ ඌරුජුවා හිමිකර ගැනීමට දිවා රාත්‍රියේ උත්සාහ ගත්තේය. ඒ හේතුවෙන් සමයං විසින් සිදුකරගෙන ගිය සියලු අපරාධ මොහු සිය ගෝලයින් ලවා සිදුකරගෙන ගියේය.
ව්‍යාපාරිකයන් බියගන්වා ඔවුන්ගෙන් රුපියල් ලක්ෂ ගණන් කප්පම් ලබාගැනීමේ නිරත වූයේ කවුද?
ඌරුජුවාගේ ගෝලයන් 8 දෙනෙක්